તા. 10થી 14 એપ્રિલ દરમિયાન હરિદ્વારના કુંભમેળામાં 1701 લોકો કોરોના પૉઝિટિવ હોવાનું બહાર આવ્યું છે

અત્યારે દેશમાં બે પ્રકારનાં દૃશ્ય જોવા મળી રહ્યાં છે. એક તરફ મૃત્યુ અને નિરાશા સાથે જોડાયેલી ઘટનાઓનો વણથંભ્યો ક્રમ છે, તો બીજી તરફ આસ્થા તહેવાર અને જમાવડાનું દૃશ્ય છે.

કુંભની ભીડના સમર્થકો તેને ચિંતાજનક નથી માનતા, કારણકે તેમાં સામેલ થનારાઓ માને છે કે ઉપર બેઠેલા દેવતા તેમની ઉપર કૃપા વરસાવી રહ્યા છે.

બે દુનિયા, બે દૃશ્ય

હાલ આસપાસમાં પ્રવર્તમાન એક દૃશ્ય એવું છે કે જેમાં સ્મશાનની બહાર પણ ડાઘુઓએ રાહ જોવી પડી રહી છે. દરદીઓના પરિવારજનો બેડ મળવાની આશાએ બહાર રાહ જોઈને ઊભા છે. કોઈ ટેસ્ટના રિઝલ્ટની રાહ જોઈ રહ્યું છે.

અનેક ધડકતાં હૃદયોને ઓક્સિજન કે વૅન્ટિલેટરની રાહ છે. આ બધાની વચ્ચે મૃત્યુનો ક્રમ યથાવત્ છે.

ફરી એક વખત પ્રવાસી શ્રમિકોની હિજરત દેખાવા લાગી છે. તેઓ બોરિયાં-બિસ્તરા બાંધીને વતન તરફ જતી ટ્રેનમાં ચડી રહ્યા છે. આ દુનિયામાં બધું ખરાબ થઈ રહ્યું છે, કર્ફ્યુની જાહેરાત થઈ રહી છે.

સામાજિક તથા ધાર્મિક કાર્યક્રમોમાં 50 કરતાં વધુ લોકોના એકઠા થવા પર પ્રતિબંધ લાદવામાં આવ્યો છે.

બીજી તરફની દુનિયામાં લાખો લોકો 'પવિત્ર સ્નાન' કરી રહ્યા છે. કુંભમેળામાં ભારે ભીડ ઊમટી રહી છે અને નદીમાં ડૂબકી લગાવે છે. મેઇન સ્ટ્રીમ મીડિયાના મતે તેઓ શ્રદ્ધાળુ છે અને નદીઓમાં તેમનાં પાપ ધોઈ રહ્યા છે.

આ તરફ કોવિડના કેસોની સંખ્યા રૉકેટ ગતિએ વધી રહી છે અને રેકૉર્ડસ્તરને આંબી રહી છે.

આ દુનિયામાં હાલ પણ કોરોના ફેલાવવાનો દોષનો ટોપલો તબલિગી જમાત પર ઢોળવામાં આવી રહ્યો છે. મીડિયા તથા રાજકીય સત્તાધીશો દ્વારા લઘુમતીઓની સામે પૂર્વાગ્રહપૂર્વક આરોપ મૂકવામાં આવે છે, અને તબલિગીઓની કઠેડામાં ઊભા રાખી દેવાય છે.

યાદ કરો, જ્યારે કોરોનાની પહેલી લહેર આવી હતી ત્યારે મુખ્યપ્રવાહની ટેલિવિઝન ચેનલોએ તેમને 'માનવબૉમ્બ' કહ્યા હતા, પરંતુ કુંભમાં સ્નાન કરવા આવેલા શ્રદ્ધાળુ છે.

હાલમાં દેશમાં કોરોનાની સંખ્યા સતત વધી રહી છે

ઉત્તરાખંડના મુખ્ય મંત્રી તીરથસિંહ રાવતે તાજેતરમાં કહ્યું હતું કે હરિદ્વારમાં ચાલી રહેલા કુંભમેળાની સરખામણી ગત વર્ષે નવી દિલ્હીમાં નિઝામુદ્દીન ખાતે તબલિગી જમાતના મુખ્યાલયે એકઠા થયેલા લોકો સાથે ન કરવી જોઈએ.

તેમણે પત્રકારોને જણાવ્યું: "તેઓ એક બિલ્ડિંગની અંદર એકઠા થયા હતા. જ્યારે કુંભમાં આવેલા લોકો ખુલ્લામાં રહે છે. અહીં ગંગા વહી રહી છે. મા ગંગાના પ્રવાહ અને... \n\nમને ઉપરના લેખ માટે સારું શીર્ષક આપો.
કોરોના વાઇરસ : તબલિગી અને કુંભ સમયે મીડિયા કવરેજ કેવું રહ્યું?